På banen kører det fremragende for 1. divisionsklubben Lyngby, der har kurs mod Superligaen. Udenfor kridtstregerne ser det dog en smule anderledes ud for den kongeblå klub.

Klubbens ejer, Hellerup Finans, er nemlig blevet meldt til politiet af Finanstilsynet. Anmeldelsen handler om, at ovetræde prospektpligten og for at sælge aktier uden tilladelse som værdipapirhandler.

Læs også: Lyngby: Vi følger vores genopretningsplan

Finanstilsynet mener, at det har stået på fra februar 2014 til februar 2015, hvor der blev stillet store afkast i sigte for de investorer, der ville købe aktier i selskabet. Det skriver Finans.dk.

Desuden har finanstilsynet det indtryk, at Hellerup Finans har forsøgt at undgå prospektpligten ved, at man mindst skulle købe aktier for 1 million kroner, men at man i praksis solgte dem for lavere beløb. Det skete ved at henvise til, at man kunne købe dem igennem Hellerup Finans stifter og storaktionær Torben Jensens personlige selskab, YVC Holding.

De to forhold, som Hellerup Finans står politianmeldt for kan begge straffes med bøde.

I 1. division, der også kaldes Bet25-ligaen har Lyngby 11 point ned til 4. pladsen, der ikke giver oprykning til Superligaen i denne sæson.